**PROIECT OUG PENTRU MODIFICAREA ȘI COMPLETAREA UNOR ACTE NORMATIVE DIN DOMENIUL JOCURILOR DE NOROC**

**- TABEL COMPARATIV AL MODIFICĂRILOR -**

|  |  |
| --- | --- |
| **ART. I din proiectul de OUG**  ***Derogări de la prevederi ale OUG nr. 77/2009*** | |
| **PREVEDERILE DE LA CARE SE DEROGĂ** | **DEROGĂRI** |
| **Art. 14 alin. (2) lit. b) punctul (i) subpunctele A și B**  (2) Taxele aferente activităţilor din domeniul jocurilor de noroc se plătesc de către operatorii economici organizatori, după cum urmează:  b) taxa anuală aferentă autorizaţiei de exploatare a jocurilor de noroc:  (i) *pentru jocurile de noroc caracteristice activităţii cazinourilor*, taxa se datorează pentru fiecare mijloc de joc şi se plăteşte în 4 rate trimestriale egale, astfel:  A. **pentru primul trimestru - până la data de 25 inclusiv a lunii următoare celei în care documentaţia a fost aprobată**;  B. **pentru celelalte trimestre - până la data de 25 inclusiv a ultimei luni din trimestru (respectiv 25 martie, 25 iunie, 25 septembrie şi 25 decembrie) pentru trimestrul următor**; | (1) Prin derogare de la prevederile art. 14 alin. (2) lit. b) punctul (i) subpunctul A din OUG nr. 77/2009 privind organizarea şi exploatarea jocurilor de noroc, cu modificările și completările ulerioare, începând cu data intrării în vigoare a prezentei ordonanțe de urgență, pe toată perioada stării de alertă instituită pe teritoriul României, precum și pentru o perioadă de 90 zile de la încetarea acestei stări, plata taxei de autorizare **pentru prima lună se efectuează până la data de 25 inclusiv a lunii următoare celei în care documentația a fost aprobată**.  (2) Prin derogare de la prevederile art. 14 alin. (2) lit. b) punctul (i) subpunctul B, din OUG nr. 77/2009 privind organizarea şi exploatarea jocurilor de noroc, cu modificările și completările ulerioare, începând cu data intrării în vigoare a prezentei ordonanțe de urgență, pe toată perioada stării de alertă instituită pe teritoriul României, precum și pentru o perioadă de 90 zile de la încetarea acestei stări, plata taxei de autorizare **pentru celelalte luni se efectuează în avans, respectiv până la data de 25 inclusiv a lunii în curs pentru luna următoare**. |
| **Art. 14 alin. (2) lit. b) punctul (v) subpunctele A și B**  (2) Taxele aferente activităţilor din domeniul jocurilor de noroc se plătesc de către operatorii economici organizatori, după cum urmează:  b) taxa anuală aferentă autorizaţiei de exploatare a jocurilor de noroc:  (v) *pentru jocurile de noroc tip slot-machine*, taxa se datorează pentru fiecare mijloc de joc şi se plăteşte în 4 rate trimestriale egale, astfel:  A.**pentru primul trimestru - până la data de 25 inclusiv a lunii următoare celei în care documentaţia a fost aprobată**;  B.**pentru celelalte trimestre - până la data de 25 inclusiv a ultimei luni din trimestru (respectiv 25 martie, 25 iunie, 25 septembrie şi 25 decembrie) pentru trimestrul următor**; | (3) Prin derogare de la prevederile art. 14 alin. (2) lit. b) punctul (v) subpunctul A, din OUG nr. 77/2009 privind organizarea şi exploatarea jocurilor de noroc, cu modificările și completările ulerioare, începând cu data intrării în vigoare a prezentei ordonanțe de urgență, pe toată perioada stării de alertă instituită pe teritoriul României, precum și pentru o perioadă de 90 zile de la încetarea acestei stări, plata taxei de autorizare **pentru prima lună se efectuează până la data de 25 inclusiv a lunii următoare celei în care documentația a fost aprobată**.  (4) Prin derogare de la prevederile art. 14 alin. (2) lit. b) punctul (v) subpunctul B, din OUG nr. 77/2009 privind organizarea şi exploatarea jocurilor de noroc, cu modificările și completările ulerioare, începând cu data intrării în vigoare a prezentei ordonanțe de urgență, pe toată perioada stării de alertă instituită pe teritoriul României, precum și pentru o perioadă de 90 zile de încetarea acestei stări, plata taxei de autorizare **pentru celelalte luni se efectuează în avans, respectiv până la data de 25 inclusiv a lunii în curs pentru luna următoare**. |
| **ART. II din proiectul de OUG**  ***Modificări și completări ale OUG nr. 77/2009*** | |
| **VERSIUNE ÎN VIGOARE** | **VERSIUNE PROPUSĂ** |
| **Art. 1**  **(5)** Prin excepţie de la prevederile alin. (2), conform cărora jocurile de noroc sunt exploatate în mod direct de deţinătorul licenţei, exploatarea jocurilor de noroc se poate realiza, în comun sau nu, între un organizator de jocuri de noroc şi unul sau mai mulţi operatori economici sau persoane fizice, între care există un contract încheiat în condiţiile legii, răspunderea revenind ~~părţilor contractante~~. | **Art. 1**  **(5)** Prin excepţie de la prevederile alin. (2), conform cărora jocurile de noroc sunt exploatate în mod direct de deţinătorul licenţei, exploatarea jocurilor de noroc se poate realiza, în comun sau nu, între un organizator de jocuri de noroc şi unul sau mai mulţi operatori economici sau persoane fizice, între care există un contract încheiat în condiţiile legii, răspunderea revenind deţinătorului licenţei, cu drept de regres împotriva partenerului contractual. |
| **Art. 10**  **(4)** Se înfiinţează pe lângă O.N.J.N. o activitate finanţată integral din venituri proprii în conformitate cu prevederile Legii nr 500/2002, cu modificările şi completările ulterioare, pentru promovarea respectării principiilor şi măsurilor privind jocurile de noroc responsabile social, astfel cum sunt acestea reglementate de prevederile art. 2 din Ordonanţa de urgenţă a Guvernului nr. 20/2013 privind înfiinţarea, organizarea şi funcţionarea Oficiului Naţional pentru Jocuri de Noroc şi pentru modificarea şi completarea Ordonanţei de urgenţă a Guvernului nr. 77/2009 privind organizarea şi exploatarea jocurilor de noroc, cu modificările şi completările ulterioare. Veniturile proprii se constituie din contribuţiile organizatorilor jocurilor de noroc licenţiaţi, cu următoarele contribuţii anuale:  (i)organizatorii de jocuri de noroc la distanţă licenţiaţi din clasa I - 5.000 euro anual;  (ii)persoanele juridice implicate direct în domeniul jocurilor de noroc tradiţionale şi la distanţă licenţiate din clasa II - 1.000 euro anual;  (iii)jocurile la distanţă monopol de stat clasa III - 5.000 euro anual;  (iv)organizatorii de jocuri de noroc tradiţionale licenţiaţi - 1.000 euro anual. | **Art. 10**  **(4)** Se înfiinţează pe lângă O.N.J.N. o activitate finanţată integral din venituri proprii în conformitate cu prevederile Legii nr. 500/2002, cu modificările şi completările ulterioare, pentru promovarea respectării principiilor şi măsurilor privind jocurile de noroc responsabile social, astfel cum sunt acestea reglementate de prevederile art. 2 din Ordonanţa de urgenţă a Guvernului nr. 20/2013 privind înfiinţarea, organizarea şi funcţionarea Oficiului Naţional pentru Jocuri de Noroc şi pentru modificarea şi completarea Ordonanţei de urgenţă a Guvernului nr. 77/2009 privind organizarea şi exploatarea jocurilor de noroc, cu modificările şi completările ulterioare. Veniturile proprii se constituie din contribuţiile organizatorilor jocurilor de noroc licenţiaţi, cu următoarele contribuţii anuale, datorate pentru fiecare an de licență:  (i) organizatorii de jocuri de noroc la distanţă licenţiaţi din clasa I - 5.000 euro anual;  (ii) persoanele juridice implicate direct în domeniul jocurilor de noroc tradiţionale şi la distanţă licenţiate din clasa II - 1.000 euro anual;  (iii) jocurile la distanţă monopol de stat clasa III - 5.000 euro anual;  (iv) organizatorii de jocuri de noroc tradiţionale licenţiaţi - 1.000 euro anual. |
| **(51)** Veniturile activităţii proprii se utilizează pentru prevenirea dependenţei de jocuri de noroc şi vor fi alocate pentru activităţile şi programele de protecţie a tinerilor şi a jucătorilor împotriva ~~jocurilor~~ de noroc, prevenirea şi tratamentul dependenţei de jocuri de noroc, realizarea promovării şi publicităţii responsabile, soluţionarea promptă şi eficientă a litigiilor dintre un organizator de joc şi un jucător, ~~sub condiţiile şi în conformitate cu procedura stabilită prin ordin al preşedintelui O.N.J.N.,~~ precum şi pentru asigurarea cheltuielilor de personal aferent activităţii proprii în limita a maximum 30% din totalul sumelor aferente activităţii. | **(51)** Veniturile activităţii proprii se utilizează pentru prevenirea dependenţei de jocuri de noroc şi vor fi alocate pentru activităţile şi programele de protecţie a tinerilor şi a jucătorilor împotriva dependenței de jocuri de noroc, prevenirea şi tratamentul dependenţei de jocuri de noroc, realizarea promovării şi publicităţii responsabile, soluţionarea promptă şi eficientă a litigiilor dintre un organizator de joc şi un jucător, precum şi pentru asigurarea cheltuielilor de personal aferent activităţii proprii în limita a maximum 30% din totalul sumelor aferente activităţii. |
| **(6)** Termenul de plată a ~~sumelor~~ prevăzute la alin. (4) este ~~15 decembrie a fiecărui an, iar termenul pentru operatorii care au obţinut licenţă după această dată trebuie să fie la obţinerea licenţei~~. | **(6)** Termenul de plată a contribuției prevăzută la alin. (4) este 25 inclusiv a lunii următoare celei în care documentaţia a fost aprobată pentru primul an de licență, iar pentru anii următori, cu 10 zile înainte de expirarea anului precedent de licență. |
|  | **(61)** În situaţia încetării valabilităţii licenţei, din orice motive, pentru anul de licenţă în care survine situația de fapt care are ca efect încetarea valabilității acesteia, contribuția anuală prevăzută la alin. (4) se datorează integral. |
| **Art. 15**  **(4)** Nu se acordă licenţă de organizare a jocurilor de noroc sau autorizaţie de exploatare a jocurilor de noroc, după caz, în situaţia în care operatorii economici organizatori:  **a)** înregistrează la data depunerii cererii pentru obţinerea licenţei de organizare a jocurilor de noroc sau a autorizaţiei de exploatare a jocurilor de noroc, după caz, obligaţii de plată restante faţă de bugetul ~~general consolidat~~; | **Art. 15**  **(4)** Nu se acordă licenţă de organizare a jocurilor de noroc sau autorizaţie de exploatare a jocurilor de noroc, după caz, în situaţia în care operatorii economici organizatori:  **a)** înregistrează la data depunerii cererii pentru obţinerea licenţei de organizare a jocurilor de noroc sau a autorizaţiei de exploatare a jocurilor de noroc, după caz, obligaţii de plată restante faţă de bugetul de stat și bugetul asigurărilor sociale de stat; |
| **Art. 17**  **(2)** Comisia poate dispune, în funcţie de consecinţele produse, măsura revocării licenţei de organizare a jocurilor de noroc în una dintre următoarele situaţii:  **a)** neîndeplinirea obligaţiilor de plată faţă de bugetul ~~general consolidat~~ sau plata acestora, conform prevederilor legale în vigoare, cu o întârziere mai mare de 30 de zile de la data la care obligaţiile respective sunt scadente în condiţiile legii; | **Art. 17**  **(2)** Comisia poate dispune, în funcţie de consecinţele produse, măsura revocării licenţei de organizare a jocurilor de noroc în una dintre următoarele situaţii:  **a)** neîndeplinirea obligaţiilor de plată faţă de bugetul de stat și bugetul asigurărilor sociale de stat sau plata acestora, conform prevederilor legale în vigoare, cu o întârziere mai mare de 30 de zile de la data la care obligaţiile respective sunt scadente în condiţiile legii; |
|  | **(111)** Comitetul de Supraveghere al O.N.J.N. instituie o listă intitulată <<aprobat>>, ce conține site-urile de jocuri care desfășoară activități de jocuri de noroc pe teritoriul României, ce dețin licență de organizare eliberată exclusiv de Comitetul de Supraveghere. Orice alt organizator de jocuri de noroc ce nu este inclus în lista <<aprobat>>, nu este autorizat să desfășoare activități de jocuri de noroc pe teritoriul României. |
| **Art. 20**  **(3)** Se interzic producerea, importul, distribuirea, deţinerea~~, instalarea de mijloace de joc~~ pe teritoriul României, în scopul organizării de jocuri de noroc, astfel cum acestea sunt definite prin prezenta ordonanţă de urgenţă, fără licenţă şi fără notificarea O.N.J.N. ~~Scopul organizării jocurilor de noroc se prezumă dacă mijlocul de joc este identificat la sediul social, la punctele de lucru, în anexele acestora sau în mijloacele de transport utilizate de operatorii economici, precum şi în orice spaţiu public în care se află mijloace de joc, indiferent de proprietarul acestora.~~ | **Art. 20**  **(3)** Se interzic producerea, importul, distribuirea, deținerea pe teritoriul României, în scopul organizării de jocuri de noroc sau orice alt scop avut în vedere de producător, importator, distribuitor, organizator de jocuri de noroc sau terț, astfel cum acestea sunt definite prin prezenta ordonanță de urgență, fără licență și fără notificarea O.N.J.N. |
|  | **(31)** Mijloacele de joc produse, importate, distribuite, deținute pe teritoriul României, în scopul organizării de jocuri de noroc sau orice alt scop avut în vedere de producător, importator, distribuitor, organizator de jocuri de noroc, precum și de alte persoane juridice de drept privat sau persoane fizice ce dețin astfel de mijloace de joc, se notifică în termen de 15 zile Oficiului Național pentru Jocuri de Noroc. |
|  | **(51)** Organizatorii de jocuri de noroc a căror licență de organizare a fost revocată prin decizie de Comitetul de Supraveghere, decizie rămasă definitivă după exercitarea tuturor căilor de atac prevăzute de lege, au obligația de a declara la O.N.J.N., în termen de 15 zile lucrătoare, evidența cu mijloacele de joc ale căror autorizații și-au pierdut valabilitatea, conform art. 12 alin. (5), precum și locul de depozitare al acestora sau valorificarea lor către un alt organizator sau terț. |
| **Art. 22**  **(1)** Nerespectarea obligaţiilor prevăzute la art. 3 alin. (3), art. 7 alin. (2), art. 8 alin. (2), art. 12 alin. (2) şi la art. 11 alin. (2) şi (3) constituie contravenţie şi se sancţionează cu amendă de la 20.000 lei la 40.000 lei. | **Art. 22**  **(1)** Nerespectarea obligațiilor prevăzute la art. 3 alin. (3), art. 7 alin. (2), art. 8 alin. (2), art. 12 alin. (2), art. 11 alin. (2) și (3) și art. 21 alin. (2), (3) și (4) constituie contravenție și se sancționează cu amendă de la 20.000 lei la 40.000 lei. |
| **(2)** Nerespectarea obligaţiilor prevăzute la art. 20 constituie contravenţie şi se sancţionează cu amendă de la 50.000 lei la 100.000 lei, iar mijloacele de joc respective şi/sau sumele provenite din operaţiunile economice aferente, după caz, se confiscă. | **(2)** Nerespectarea obligațiilor prevăzute la art. 20 constituie contravenție și se sancționează cu amendă de la 50.000 lei la 100.000 lei, iar mijloacele de joc respective și/sau sumele provenite din operațiunile economice aferente, după caz, se confiscă, indiferent dacă organizatorul de jocuri de noroc mai deține sau nu licență de organizare și autorizații de exploatare valabile. |
| **Art. 23**  **(1)** Desfăşurarea fără licenţă sau autorizaţie a oricăreia dintre activităţile din domeniul jocurilor de noroc constituie infracţiune şi se pedepseşte cu închisoare de la o lună la un an sau cu amendă. | **Art. 23**  **(1)** Desfășurarea fără licență de organizare a jocurilor de noroc sau autorizație de exploatare a oricăreia dintre activitățile din domeniul jocurilor de noroc, constituie infracțiune și se pedepsește cu închisoare de la o lună la un an sau cu amendă, dacă mijloacele de joc sunt instalate, conectate la rețeaua electrică și expuse publicului pe teritoriul României, indiferent de locație. |
| **Art. 29**  **(1)** Pentru acoperirea riscului de neplată a obligaţiilor faţă de bugetul ~~general consolidat~~, organizatorii de jocuri de noroc sau operatorii economici autorizaţi să exercite controlul tehnic, monitorizarea şi supravegherea pentru jocurile de noroc de tip pariuri on-line organizate prin intermediul sistemelor de comunicaţii de tip internet, sisteme de telefonie fixă sau mobilă, jocurile bingo organizate prin intermediul sistemelor de comunicaţii de tip internet, sisteme de telefonie fixă sau mobilă, jocuri de noroc on-line organizate prin intermediul sistemelor de comunicaţii de tip internet, sisteme de telefonie fixă sau mobilă sunt obligaţi să constituie un fond de garanţie, pentru fiecare maşină electronică cu câştiguri, masă de joc din cazinou ori pentru fiecare locaţie, după caz, până la data depunerii documentaţiei în vederea acordării licenţei de organizare a jocurilor de noroc, în favoarea organului fiscal teritorial la care sunt înregistraţi, prin:  a) consemnare de mijloace băneşti la unitatea Trezoreriei Statului la care este arondat organul fiscal;  b) scrisoare/scrisori de garanţie bancară emisă/emise de o societate bancară. În conţinutul acesteia emitentul va menţiona expres că se angajează irevocabil şi necondiţionat, renunţând expres la beneficiul discuţiunii, opoziţiunii şi diviziunii, să achite obligaţiile fiscale restante în contul indicat de organul fiscal teritorial responsabil cu administrarea din punct de vedere fiscal a contribuabilului respectiv. | **Art. 29**  **(1)** Pentru acoperirea riscului de neplată a obligaţiilor faţă de bugetul de stat și bugetul asigurărilor sociale de stat, organizatorii de jocuri de noroc sau operatorii economici autorizaţi să exercite controlul tehnic, monitorizarea şi supravegherea pentru jocurile de noroc de tip pariuri on-line organizate prin intermediul sistemelor de comunicaţii de tip internet, sisteme de telefonie fixă sau mobilă, jocurile bingo organizate prin intermediul sistemelor de comunicaţii de tip internet, sisteme de telefonie fixă sau mobilă, jocuri de noroc on-line organizate prin intermediul sistemelor de comunicaţii de tip internet, sisteme de telefonie fixă sau mobilă sunt obligaţi să constituie un fond de garanţie, pentru fiecare maşină electronică cu câştiguri, masă de joc din cazinou ori pentru fiecare locaţie, după caz, până la data depunerii documentaţiei în vederea acordării licenţei de organizare a jocurilor de noroc, în favoarea organului fiscal teritorial la care sunt înregistraţi, prin:  a) consemnare de mijloace băneşti la unitatea Trezoreriei Statului la care este arondat organul fiscal;  b) scrisoare/scrisori de garanţie bancară emisă/emise de o societate bancară. În conţinutul acesteia emitentul va menţiona expres că se angajează irevocabil şi necondiţionat, renunţând expres la beneficiul discuţiunii, opoziţiunii şi diviziunii, să achite obligaţiile fiscale restante în contul indicat de organul fiscal teritorial responsabil cu administrarea din punct de vedere fiscal a contribuabilului respectiv. |
| **(6)** În situaţia în care organele fiscale teritoriale vor utiliza garanţia constituită în condiţiile alin. (1)-(3), vor înştiinţa organizatorii despre acest fapt, organizatorii având obligaţia reconstituirii garanţiei până la primul termen de plată a obligaţiilor care le revin faţă de bugetul ~~general consolidat~~. | **(6)** În situaţia în care organele fiscale teritoriale vor utiliza garanţia constituită în condiţiile alin. (1) - (3), vor înştiinţa organizatorii despre acest fapt, organizatorii având obligaţia reconstituirii garanţiei până la primul termen de plată a obligaţiilor care le revin faţă de bugetul de stat și bugetul asigurărilor sociale de stat. |
| **ART. V din proiectul de OUG**  ***Modificări și completări ale OUG nr. 20/2013*** | |
| **VERSIUNE ÎN VIGOARE** | **VERSIUNE PROPUSĂ** |
| **Art. 1** | **Art. 1**  (71) Oficiul Național pentru Jocuri de Noroc reprezintă Statul român, ca subiect de drepturi și obligații în fața instanțelor de judecată, precum și în orice alte situații în care acesta participă nemijlocit, în nume propriu, în raporturi juridice, pentru taxele și contribuțiile prevăzute în OUG nr. 77/2009 privind organizarea și exploatarea jocurilor de noroc, cu modificările și completările ulterioare. |
| **Art. 8**  **(1)** Comitetul este format din 9 membri, ~~din care 2 executivi şi 7 neexecutivi~~ numiţi prin decizie a prim-ministrului, după cum urmează:  a) preşedintele Oficiului ~~- membru executiv~~;  b) vicepreşedintele Oficiului ~~- membru executiv~~;  c) membru - ~~membru neexecutiv~~ numit la propunerea preşedintelui Oficiului Naţional de Prevenire şi Combatere a Spălării Banilor;  d) membru - ~~membru neexecutiv~~ numit la propunerea ministrului afacerilor interne;  e) membru - ~~membru neexecutiv~~ numit la propunerea preşedintelui Consiliului Concurenţei;  f) membru - ~~membru neexecutiv~~ numit la propunerea ministrului finanţelor ~~publice~~;  g) membru - ~~membru neexecutiv~~ numit la propunerea ministrului ~~comunicaţiilor şi societăţii informaţionale~~;  h) 2 membri - ~~membri neexecutivi~~ numiţi la propunerea Secretariatului General al Guvernului. | **Art. 8**  **(1)** Comitetul este format din 9 membri, numiţi prin decizie a prim-ministrului, după cum urmează:  a) preşedintele Oficiului;  b) vicepreşedintele Oficiului;  c) membru - numit la propunerea preşedintelui Oficiului Naţional de Prevenire şi Combatere a Spălării Banilor;  d) membru - numit la propunerea ministrului afacerilor interne;  e) membru - numit la propunerea preşedintelui Consiliului Concurenţei;  f) membru - numit la propunerea ministrului finanţelor;  g) membru - numit la propunerea ministrului cercetării, inovării şi digitalizării  h) 2 membri - numiţi la propunerea Secretariatului General al Guvernului. |
| **(2)** Membrii ~~neexecutivi sunt membrii~~ Comitetului ~~care~~ participă la şedinţe~~le Comitetului~~ în baza convocării transmise de preşedintele Oficiului sau înlocuitorul ~~legal~~. | **(2)** Membrii Comitetului participă la şedinţe în baza convocării transmise de preşedintele Oficiului sau de înlocuitorul său de drept. |
| **Art. 9**  **(5)** Şedinţele Comitetului sunt bilunare şi sunt remunerate ~~numai pentru membrii neexecutivi,~~ cu 20% din indemnizaţia preşedintelui pentru fiecare şedinţă. Indemnizaţia se suportă de la bugetul de stat, prin bugetul Oficiului. | **Art. 9**  **(5)** Şedinţele Comitetului sunt bilunare şi sunt remunerate cu 20% din indemnizaţia preşedintelui pentru fiecare şedinţă. Indemnizaţia se suportă de la bugetul de stat, prin bugetul Oficiului. |

**N.B.:** ART. II și IV din proiectul de OUG cuprind dispoziții suplimentare, prin care nu se modifică/completează reglementări existente.